ভূতুড়ে গল্প বলে র‍্যাপেঁ বৃদ্ধা বনতেমপ্সকে অস্বস্তিতে ফেলে দিলেন। বৃদ্ধা অস্থির হয়ে হাত নাড়তে লাগলেন। মাথা উঁচু করে ঘরের শেষপ্রান্ত পর্যন্ত দেখার চেষ্টা করছিলেন তিনি। র‍্যাপেঁ হঠাৎ বৃদ্ধার বিছানার পায়ের কাছে লুকিয়ে পড়ে ওয়ারড্রোব থেকে চাদর বের করে নিজেকে মুড়ে ফেললেন। মাথায় বসালেন রান্নার পাত্র। পাত্রের তিনটে কালো পা শিংয়ের মতো লাগছিল। তিনি তারপর ডান হাতে নিলেন ঝাড়ু আর বাঁ হাতে বাল্‌তি। বাল্‌তিটাকে তিনি শূন্যে ছুঁড়ে মারলেন। ঠন-ঠনাক শব্দে ঘরজুড়ে বিচ্ছিরি শব্দ খেলে গেল। এবার একটা চেয়ারে দাঁড়িয়ে বনতেমপ্সের পায়ের কাছের মশারি তুলে বদখৎ চিৎকার জুড়ে কদাকার অঙ্গভঙ্গি শুরু করলেন র‍্যাপেঁ। তাঁর মুখ তিনপেয়ে রান্নার হাঁড়িতে অদৃশ্য। র‍্যাপেঁ চিৎকার আর অঙ্গভঙ্গির সাথে এবার ঝাড়ুটা দোলাতে লাগলেন বৃদ্ধার মুখের সামনে।